Contra mas edat Domingo partecipaba en cursas de mas longaria, en 1977 partecipó en a suya primera maratón, a Maratón de Nueva York, a on aconsiguió un segundo puesto en a claseficación por equipes con atros atletas catalanes. En 1985 ya partecipa en cursas de 100 km, ganando o campionato estatal en rota quatre vegatas consecutivas y dos mas posteriorment en 1990 y 1992, entre istos anyos gana dos tetulos mundials de 100 km en rota y un subcampionato en 1992. En Niza 1987 aconsiguió una marca increible de 6:15:16 baixando o record mundial d'a preba mas de 15 menutos, pero a marca no estió homologata por que o cercuito teneba una pequenya enclenación de baixata.